text:
Te provincie canadese dal Ontario, dai 5 ai 8 di Otubar, si è tignût il congrès Reconnect Fogolârs 2012,
un apontament impuartant par mantignî il leam tra i zovins dissendents dai emigrants furlans e la Patrie dai lôr vons. Tra i relatôrs ancje Enos Costantini, che nus conte cheste aventure
Ce che mi è tocjât! Robis di no crodi. A mi che a mi ven l’inzirli nome a pensâ di lâ a Pordenon! E o sei stât fin in Canada, li de Famee furlane di Toronto! Mi àn clamât chei dal Comitât organizatôr di Reconnect Fogolârs 2012 a fevelâ di Friûl. E jo o ai fevelât di ce che o sai: la storie viodude de bande dai nons di lûc (che al mi pâr un biel mût par saltâ fûr de solite naine), i cognons furlans e, ce che mi plâs di plui, i vins furlans. Grande mi è parude l’atenzion e grant l’interès, ancje de bande dai zovins presints. A mi àn ancje domandât se jo o organizi tours ator pal Friûl.
Ben, vulintîr, ma nome pai amîs che cumò o ai in Canada: robis bielis di viodi a ‘nd è par ogni cjanton dal Friûl e cualchi ostarie dal vin bon no mancje.
In efiets ce che o ai cjatât li de Famee furlane al è stât un grant calôr uman, un mût di fâ lis robis, e di fâlis ben, cul spirt just e in amicizie. Senze l’amicizie e senze chel spirt li il Congres nol deventave, o nol vignive cussì ben.
Al è normâl, in chestis situazions, fâ compliments, e je une liturgjie. Ma a mi no mi plâs nissune liturgjie e no fâs mai compliments. Cheste volte, però, o scuen fâ une ecezion parcè che chei cuatri “moschetîrs” dal Comitât a àn savût meti dongje cuatri dîs di “furlanetât”, ma no di brisculis e di barzeletis, si ben di intrateniment di alt livel e di culture viodude come puint, necessari e sintût, cu la Patrie dal Friûl.
Si che duncje une laude a Roberto Clocchiatti, Renzo Rigutto, George Rodaro e Luis Simeoni: di là de grande vore che a àn fate al è ancje di dî de atmosfere di cordialitât e dal plasê di stâ in compagnie che a àn savût rezi e direzi par ducj i cuatri dîs.
E po o vuei zontâ che in chei cuatri dîs o ai cognossude tante int in gamba. O fâs nome doi nons (che no se vein par mâl chei altris): Alberto De Rosa, il genius loci da Famee furlane e Ivan Cjargnel, una grande anime, furlane e canadese, pai tancj Fogolârs di chest grant Paîs.
Ce pensistu?
– Ce pensistu dal Canada? – A mi àn domandât in tancj. Mah! A sintî a fevelâ furlan, a dî il vêr, no jeri tant convint di jessi in Canada: mi pareve di jessi a Sopula, o a Glemone, o a Vençon. Viodi a fâ la briscule il vinars di sere li de Famee al jere come jessi intune ostarie di Paulêt o di Trasaghis.
Par jentrâ intune atmosfere canadese o ai scugnût saltâ fûr a mangjâ un hamburger.
Sigûr che, par un come me, usât a stâ in Friûl, une citât come Toronto e je “un altri mont”. E mi doi di maravee che tancj Furlan, nassûts a Toronto, a si sintin ancjemò Furlans. E a son bulos chei che a tirin indevant i Fogolârs: i Furlans a son nome une piçule gote intun mâr di altre int.
A si stente in Friûl a mantignî la nestre identitât (dificil scombati cuintre television, burocrazie e scuele taliane), o podês nome crodi ce che si stente in Canada.
Al Congrès o ai viodude avonde zoventût e chest al è un biel segnâl, e mi pareve di capî che a cheste zoventût no i displasarès di cognossi il Friûl, chel di vuê sore dut. No si po stufâ i zovins cun nainis che no ur interessin, la storie e po sei stufadice, bisugne fâur viodi il Friûl cemût che al è (a al è biel!), chel de int normâl, chel de int de lôr etât. Lis lidrîs si cjatilis te storie di Aquilee, sigûr, ma ancje intune malghe in Cjargne dulà che il pastôr al à 23 agns (e al cognòs ducj i intrîcs de informatiche), intune fabriche di persut a San Denêl, intune cjanive di Cjasarse e sore dut in chê zoventût furlane che e cjante par furlan e par inglês!
Bisugne fâ incuintrâ i zovin furlans cui zovins canadês, no je altre strade se si vûl mantignî un blec di Friûl in Canada, se si pense che une identitât furlane e canadese e sei miôr di une identitât nome canadese.
E al zove a ducj, ancje ai Furlans che, cumò che nissun nol va plui pal mont, a corin il pericul di sierâsi intun ghet dulà che il mont al è nome chel che i fâs viodi la television taliane. Diu nus vuardi!
Puartìn plui Friûl in Canada e puartìn plui Canada in Friûl! ■
Enos Costantini
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


c: text/html

text:
Interviste a Fidrì Simeoni dal Front Furlan, moviment politic indipendentist
Nus è capitât cualchi volte di viodi ator cualchi segn de vuestre presince (manifescj, adesîfs, volantins), ma se un us domandàs sclet cui che o sês e ce che o fasês, ce rispuindaressiso?
Front Furlan nol è un partît ma un moviment politic che no si ricognòs ni te diestre ni te çampe, ma dome tal so jessi un moviment di rapresentance par chei che si sintin prin di dut furlans. Par chel, e je une struture vierte a ducj chei che a son nassûts o che a àn sielzût di vivi in cheste tiere e che a vuelin miorâ la cualitât de vite, no dome materiâl ma ancje morâl dal Friûl. Nô no sin tant un moviment di filosofie e di peraulis, ma un grup di militance ative. L’obietîf primari al è chel di otignî la autodeterminazion de Patrie e di dutis li sôs comunitâts: rinegoziâ la presince dal Stât e otignî dutis lis deleghis, prin di dut chês fiscâls, e aministrâsi par cont nestri.
Sui vuestris volantins di denuncie si fâs il pêl al pulç, ma voaltris cemût si finanziaiso?
Nô si autofinanzìn al 100%. Lis jentradis a rivin prin di dut des donazions e dal tesserament, de vendite di cualchi gadget, e nus jude ancje le cuote che mensilmentri a versin i nestris elets. No vin altris jentradis fûr di chestis.
Di resint, un vuestri comunicât al è rivât a tantis clapis culturâls e associazions di chenti. Un comunicât politic che al propon une colaborazion. Parcè chest slargjâ?
Se i moviments e i comitâts a van indenant a lavorâ sparniçâts no je pussibilitât di rivâ a fâ nuie e si inçopedin un cul altri ancje tai piçui obietîfs di ogni dì. Nô o proponìn une struture indulà che ducj si cjatin ogni tant par scambiâsi informazions, esperiencis e par judâsi. L’obietîf al è meti sù une fuarce politiche indipendente, un sindacât teritoriâl par dutis lis comunitâts de Patrie dal Friûl.
Si sin mots parcè che ducj a spietavin che cualchidun al fasès il prin pas, e nô no sin int che e à pôre di meti la muse.
Tal incipit dal vuestri comunicât si lei clarementri che voaltris o poiais une posizion plui indipendentistiche che autonomistiche: puedistu sclarî miôr chest pont?
Il concet al è une vore sempliç. Cuant che si fevele di autonomie, si fevele di domandâi al Stât di rinunciâ a alc par dâlu al teritori. La indipendence invezit e partìs di un supuest difarent che al è chel dai dirits naturâi e inalienabii di un popul che al pretint di difindi e di tignîsi chestis sôs prerogativis.
Nô no volìn domandâi par plasê al stât che nus lassi i bêçs che i nestris lavoradôrs a produsin e che a vegnin puartâts vie in tassis. Nô o pretindìn che al vegni ricognossût che cheste ricjece e nas de nestre int e che jê e à di decidi là che a àn di lâ i prodots di tante fature. Il pat sociâl che al tignive in pîts la Italie al è rot: cuant che un stât al puarte vie plui dai servizis che al garantìs, e je ore di cambiâ o il pat sociâl o il stât.
Il 2013 e lis elezions regjonâls a son, clarementri, l’obietîf plui imediât. Cemût viodêso in chest moment la situazion politiche regjonâl?
Le viodìn tant mâl, ancje parcè che e je il spieli de decjadence taliane. Al è dut in man ai partîts che aromai si preocupin massime di cjapâ sù des nestris sachetis ce che ur covente a fâ sorevivi lis lôr struturis spropositadis e lis mil bocjis des lôr clientelis eletorâls. E par fâ chest, cence nissune distinzion, a àn dade prove di vendi la nestre tiere e scancelâ la nestre autonomie pûr di lassâ azion libare a grups economics e interès di ogni gjenar che a vegnin di fûr dal Friûl par sfrutâ tiere e int.
Pes elezions aministrativis che a son su la puarte, pensaiso di fâ alc?
Sì, ancje se la framentazion e la confusion che o stin viodint ator a riscjin di slontanâ la int ancje de rapresentance politiche locâl. O vin i fiers in aghe a Cervignan là che si presentìn cuntune liste autonomiste metude in pîts di nô. A Buie o darìn la poie ae liste storiche de autonomie locâl, di chês altris bandis o viodarìn se lis nestris ideis a cjatin cjase o pûr no. Nus displâs che ancje par chest zîr si resonedi dome par listis civichis, ma l’obietîf di gjavâ vie lis segretariis dai partîts al sarès za un bon risultât.
Agns fa, pre Bepo Marchet al disè: “mi alearès cun cualsisedi fuarce politiche, mancul che cui fassiscj”. Voaltris, cun cui no volaressiso vê a ce fâ?
Ricognossi i fassiscj in dì di vuê al è un pôc dificil, ancje parcè che cun ducj i zîrs di valzer che si viodin ator no si capìs plui se a son mai stâts pardabon fassiscj o dome gramule di fassiscj… Dit chest però, mi sint di dî che chei che a àn esprimût posizions centralistis e antifurlanis al è miôr che a stedin lontans.
Jentrìn un pôc miôr tal vuestri program. Za tal manifest dal Moviment Friûl dal 1968 si fevelave di servitûts militârs: podaressiso, in struc, dînus cemût che o rivaressis a rinegoziâlis?
Ancje chi e je dome une cuistion di mentalitât, là che ai furlans fin cumò si è fat crodi che a son inferiôrs a chei altris e che dut ce che al ven di fûr al è bon. Bon di ce? Par agns nus àn costruît une economie false, e cuant che a son lâts vie i alpins e l’esercit, paîs intîrs a son muarts. A Davian, i americans a spindin i dolars dentri te base, e a Rivolt i rimbors pai dams no rivin mai. In Gjermanie e in Sardegne a son rivâts a mandâ vie i americans, dome par une cuistion di opinion publiche e di pression sociâl. No crôt che in fonts i furlans a sedin tant diferents di todescs e sarts. Ur mancje dome la rapresentance politiche.
Al pont 6 dal vuestri document, si fevele di difese des lidrîs storichis di cheste nestre tiere. A mi però, mi è parût contraditori lei i vuestris documents publics dome in lenghe taliane. Si puedial difindi une peculiaritât linguistiche cence doprâ la leghe che si vûl mantignî vive?
Chi e je dome une cuistion di mieçs, ancje parcè che ce che si rive si lu fâs ancje par furlan. Il probleme al è che no vin avonde risorsis, prin umanis e dopo economichis, par rivâ a tignî in pîts la comunicazion che e varès di jessi bilengâl. Se o rivarìn a cressi chel tant di vê il personâl par voltâ in simultanie e i fonts par tornâ a fa il sît internet in dople version (e dople spese), lu fasarìn a colp.
Fin cumò, la sielte e je stade se rivolzisi dome a chei che a lein il furlan o a ducj. O vin avonde umiltât par ricognossi che, piçui come che o sin, o vin bisugne di fâsi capî di ducj. ■
Mauro Della Schiava
VIERTIDURE. E je ore di cambiâ il pat sociâl o il Stât............
Interviste a Fidrì Simeoni dal Front Furlan, moviment politic indipendentist

robotstxt: allowed

filter: keep


text:
Interviste cun Remo Cacitti, in ocasion de presentazion dal volum di Glesie Furlane
“Il pastore di Aquileia” e in spiete de visite dal vescul di Rome Benedet XVI.
Tal 2008 Dree Venier lu veve intervistât su La Patrie dal Friûl di Dicembar pal so libri cun Corrado Augias. Dopo passe 2 agns o vin tornât a contatâ il prof. Remo Cacitti par presentâ in anteprime un altri volum, cheste volte no so, “Il Pastore ad Aquileia” dal dot. Gabriele Pelizzari.
Prof. Cacitti, nus presential l’autôr dal studi?
Cun plasê parcè che al è un che o ai tirât sù jo, che no ai tirât sù fîs, ma une “progeniae spiritualis” e il dot. Pelizzari al è un dai miei arlêfs che o ai vût a Milan. E lui al è un di chei che si disarès che i “paris a àn braure” parcè che chest libri al è il risultât di 10 agns di fadiis e di ricercjis che a àn puartât la vore iniziâl, nassude come tesi, fint a cheste siore edizion di vuê.
Ce significât aial chest titul?
Gabriele Pelizzari al partìs de leture dal mosaic di Aule sud de basiliche di Aquilee tant che un grant manifest par figuris di une grande opare des origjins cristianis che al è “Il Pastôr” di Erma”.
Ce colegament isal tra “Il Pastôr di Erma” e Aquilee?
Al è dopli: prin di dut o savìn par sigûr, di Rufin di Aquilee, che chest libri, che al è dal II secul, al jere diventât la catechesi, la dutrine cristiane di cui che al voleve fâsi batiâ a Aquilee fintremai tal IV secul.
Il secont element e je une tradizion no direte ma impuartante che e dîs che Erma al jere aquileiês, e duncje al podarès jessi che cheste opare “parturide” a Rome e sedi stade “concepide” a Aquilee. E duncje cul mosaic a Aquilee si rive a dissegnâ la dutrine par cui che, za grant e no plui frut, al decideve di fâsi batiâ.
Ce elements di novitât sono rispiet ai studis di Guglielmo Biasutti, Gilberto Pressacco e Renato Jacumin?
Te Ete di Mieç, Giovanni di Salsbury al diseve che «noaltris o sin nanui su lis spalis dai gjigants». E ancje Pelizzari al è un “nanut” che però al à savût tirâsi sù su lis spalis dai gjigants. Biasutti al è stât come chês nâfs che a rompin la glace e no si sarà mai avonde agrât a lui par vê scomençât chest percors rivoluzionari: cence di lui no saressin chi. La sô ereditât spirtuâl e je stade cjapade sù di Pressacco che al à tentât di dâ plui sostance a lis intuizions di Biasutti. E par ultin un “outsider”, Jacumin, che pûr no jessint un academic, al à savût capî: “si parva licet componere magnis”, ancje la teorie de relativitât e je stade elaborade di un che al veve falît l’esam di amission al politecnic di Zurîc (Albert Einstein, ndr).
Ce aial capît Jacum?
La grande intuizion di Jacumin e je stade di vê capît che il valôr dai mosaics di Aquilee nol jere estetic, ma che a jerin un trascrizion de sperance e de caritât de Glesie aquileiese. E cussì al à rivât a individuâ propit i elements di cheste trascrizion: tra chescj ancje il pastôr di Erma.
E duncje la vore di Pelizzari?
Si trate di un aprofondiment dal spirt dal Pastôr di Erma, che al maravea pal nivel di analisi che al à rivât a fâ…. ma o lassi ai letôrs il gust di gjoldi di chestis novitâts, che no mancjaran di «dâ une scjassade» no di pôc a dutis lis versions tradizionâls dai studis sul prin Cristianesim a Aquilee.
Ce restial di chê identitât proprie aquileiese, dispès platade?
Jo no disarès che e je stade “platade”, ma dome che la storiografie e doprave i mieçs che e veve. Cumò par furtune a son plui mieçs par analizâ la storie. Di chi e ven fûr une imagjin di un Cristianesim che nol è roman. No dîs che al sedi miôr o piês un o chel altri. A Aquilee al jere difarent, vonde.
Ce significhial?
Si trate di no vê une prospetive di une sole dimension: no je dome Rome. E je ancje jê, ma a son ancje Alessandrie, Antiochie, Cartagjin, Costantinopoli… Il valôr ancje dai studis che o vin ricuardât prin al sta tal fat di vê metût in evidence la bielece de varietât dai elements che a concorin a la cressite dal cristianesim. Guai a fâ difarencis: ogni manifestazion e à il so valôr. E po, trops sono i Vanzelis? Cence contâ chei apocrifs, za te “Norme” cun Zuan, Luche, Marc e Matieu o sin devant a 4 manieris diferentis di contâ il misteri di Crist, che al è, lui sì, unic.
Cemût viodial il grup di Glesie Furlane?
Prin di rispuindi i ten a marcâ che o soi soci di Glesie Furlane, une realtât che e à vût e che e à il mert di vê dade vôs a cheste rivendicazion di identitât, par lei il misteri di Crist de nestre bande, cence escludi chei altris. E je stade la maniere furlane par meti in vore i principis dal Concili Vatican II, un grant moment de glesie che però al è stât tradît. Magari cussì Glesie Furlane e vîf chest moment dal tradiment dal Concili Vatican II, bastonade di ogni bande, però cu la fuarce di resisti. Baste cjalâsi ator par rindisi cont dal revoc de egjemonie romane. Glesie Furlane invezit e je une des pocjis vôs, che e continue a proclamâ la fedeltât a un mût di jessi “glesie” che e jere stade definide dal Concei Vatican II: la costituzion “Lumen gentium” e dîs che la “glesie” e je popul di Diu. E Glesie Furlane e je cheste lûs furlane di jessi popul di Diu.
Vuê ce restial di Glesie Furlane?
A son vignûts a mancjâ ponts di riferiment impuartants, ma al reste chel “levan” che, se ancje al è pôc, al pues permeti di lâ indevant.
Ce pensial dal event de leture continuade de Bibie?
Un event straordenari che al torne a puartâ in posizion centrâl la proclamazion de peraule di Diu. Leile al jere un dai grancji compits dai vescui che plui e plui voltis a vevin di lei la Bibie par fâle cognossi al popul. E fâlu par furlan al è impuartant parcè che al zonte un valôr a cheste azion, stant che la lenghe e je il spieli dal nestri mût di jessi popul.
Cognossial il Vescul Mazzoccato?
Al è rivât di masse pôc. O speri di vê la ocasion di incuintrâlu e saludâlu, ancje par fâi i auguris di un bon lavôr in chest toc dal vignâl dal Signôr.
Ce savôr aie la visite dal vescul di Rome Benedet XVI pal mês di Mai?
No judichi lis intenzions, ma o cjapi at che al ven intun contest che nol ni cjâf ni cjavece… Ce ise cheste “Conference episcopâl Trivenit”? Mi ricuarde Mussolini… Po dopo la domande che mi ven a mi e je: trop staraial a Aquilee? A disin a pene une ore, pa la cuâl mi somee che sedi dome proforme.. Spietìn ce che a disaran i Vescui, ma viodint la ande, “Roma locuta, causa soluta”, al è facil imagjinâ che al fevelarà dome lui e ducj chei altris a tasaran.
Un altri Benedet XIV tal 1751 al à firmade la bole “Iniuncta nobis” che e à metût la peraule fin al Patriarcjât di Aquilee: parcè no proponi la re-istituzion di chel Patriarcjât?
O premet che la “Iniuncta nobis” no à fondament juridic parcè che un patriarcjât nol pues soprimi un altri patriarcjât: al è come se doman Rome e soprimès Costantinopoli… no si pues fâ. Dut câs al è clâr che il Patriarcjât di Aquilee al jere za in dificoltât e se si è “distudât” al è par altris motivazions. Tornâ a istituîlu cu lis stessis condizions nol à sens; vuê come vuê, par fâ un esempli, in Ocident a son za altris 2 patriarcjâts: Vignesie e Lisbone, ma no contin nuie, a son titui onorifics, parcè e comande Rome. Se invezit si rivàs a une riorganizazion eclesiastiche che e ricognossès ce che par antîc a jerin i patriarcjis, ven a stâi, i responsabii di macro-areis cun stessis carateristichis culturâls e linguistichis, dulà che la colegjalitât episcopâl, come proviodude dal Concili Vatican II, e varès di podê esprimisi. Magari cussì no, invezit o sin vitimis di un centralisim roman che nol esprim la unitât de Glesie, ma al cope lis diviersitâts.
Pensial che al rivarà a mans scjassant o cul Messâl Roman par furlan?
Al vignarà a mans scjassant, o pensi. E al larà vie, si pues crodi, cul “obolo di S. Pietro”, di sigûr. Se al starà une ore a Aquilee, ce podaraial fâ? Jo no soi otimist.
Ce pensial de Fondazion Aquilee?
O dîs dome che Aquilee prin di dut e je une plêf e la Basiliche Mari e je une glesie. O ai tante nostagjie di bons. Marcuzzi che al veve savût interpretâ benon cheste dimension. Mi va ben che ducj a judin, pe valorizazion dal puest, ma no volarès che tante “struture” a scjafoiàs pastorâl e spiritualitât. O vin di recuperâ la sostance origjinarie, interpretant la identitât de comunitât.
Christian Romanini
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Lis vilotis nus judin ancje di chescj timps
E je une vilote di Bindo Chiurlo e Tita Marzuttini che nus conte, in cualchi mût, la situazion dramatiche che si sta presentant, di un mês aromai e cuissà inmò par trop, par colpe dal Coronavirus: «E je l’ore che discolce e ven fûr sore il puiûl, a sintî se par chês cisis fâs di prin il rusignûl. Dut al tâs jù pe taviele, niùn al ven parmìs il mûr, nome un sgrisul su pes gjambis e une lagrime tal cûr». Dôs cuartinis di un cjant plen di malinconie e cetant aderent aes circostancis di vuê. Isolâts, ducj a cjase, e dut intor il desert: borcs, paîs, monts, plane, campagnis, citâts. No je anime vive ator, e ben cussì, par fuarce, propit par evitâ che la impestade si spandi inmò di plui, cu la uniche sperance che dut al puedi finî prin pussibil. Ancje in Friûl si sofrìs cetant, e par copâ il timp – e si spere ancje il virus – lis fameis furlanis dentri e fûr dal Friûl, obleadis come ducj a no jessî di cjase, si esprimin in diviersis manieris e dal sigûr ancje cu la musiche, cul cjant. Intai tancj flash-mob che si son organizâts vie social, no son mancjâts moments di creativitât dute furlane midiant de musiche. No si contin, par tancj che a son, i armoniciscj che si son esibîts fûr de terace, intal zardin, daûr di un barcon, cui tocs de tradizion, dal repertori di Pakai, Cecilia Boschetti, Bintars, Popovic e vie, tra polkis, mazurkis, valzers. A juste distance, dai monitors dai computers si viôt cualchidun a balâ, di bessôl; cui che al cjante sore, cui rît, cui mancul: al somee di vivi come intune sagre spetrâl, assurde, indulà che al mancje il breâr par balâ, cjantâ e sunâ insiemi. A sostituîlu, sante scugne, il web. A son paîs, come Ponteà par nomenânt un, che a àn dât prove di grande sinergjie, spontanie, tant di rivâ a tirâ sù un grup cun bombardin, clarinet, ghitare e armoniche, ognidun li di se, ma ducj insiemi tal sunâ. Chest e altri, come lis racomandazions di musiciscj e artiscj furlans, par furlan, di restâ a cjase: tra chei, Dario Zampa e Romeo Patat el cjargnel, ma la liste e sarès cetant lungje. Tornant ae musiche, intal repertori furlan al è une vore râr cjatâ cjantosis che a tratin in cualchi maniere il teme o situazions similis. Prin di dut parcè che no vin mai vût, cjalant indaûr, une robe dal gjenar, e duncje la cundizion dal isolament, la malinconie, la disperazion e ancje la sperance si cjatin di plui intai cjants furlans di emigrazion, di vuere, di amôrs finîts o mai scomençâts, di preiere. No mancjin però frasis o espressions dal nestri patrimoni poetic e musicâl che a colin justis par descrivi la situazion che o sin daûr a vivi. Tes antologjiis, come chê di Noliani e di Fior, che o lassìn inte grafie origjinâl, a son cetantis imboconadis che nus riclamin a ce che o stin vivint. Come l’isolament: «Vorès tornâ a ciatâti, Ninuta, qualchi sera: vorès tornâ a bussâti chei voglùz di mora nera» di Argante e Seghizzi. «Cussì ce co vin piardût, ma che vin tal nestri cûr nus ten simpri compagnie donge il nestri fogolâr» di Gaspare Cavarzerani. «Làit a cjase bambinutis, làit a cjase che l’è scûr: no son oris d’intardâsi, no son oris di sta fûr» di Colodi e Paroni. «Batin undis, batin dodis, il burlàz s’ingrope in cîl. No vuacàdis pe campagne e pe vile no un sivîl. Buine sere, buine sere, cialde scure dal mio cûr. Cui sei pìciui, jéi là dentri e jo cà bessôl tal scûr» di Chiurlo, e musicade di Zardini, Aita, Stabile, Castellani. E je la pôre di jessi malâts: «Z’ulie dî che soi sbatude? Che di gnòt no duarmi lûs? No crôt mai di sei malade: l’è ‘l pensier che ‘l mi distrûz», di Tite di Sandri, musicade di Cunte e Stabile. La preiere: «Ai preât la biele stele, duc’ i Sanz dal paradîs, che il Signôr fermi la vuère e il gno ben torni in paîs», cjant popolâr armonizât di Franco Escher, dulà che par vuere achì si intint chest virus maladet. E daspò, par finî, la voie o no di dâ vôs ai sintiments: «E jo o cjanti, cjanti, cjanti, e no sai bessôl parcè, e jo o cjanti solamentri che par consolâmi me», al dis un toc popolâr. Invezit, par Lea D’Orlando e Ersilia Gambierasi: «No lafè cumò no cjanti, il miò cûr l’è passionât; tornarà ben l’aligrie quan’ che il Mond sarà bonât».
◆ Il nestri invît al è chel di cjantâ, sunâ, lei, scoltâ, gjoldi il timp che o vin a disposizion lant a ricjatâ e a riscuvierzi, o a cognossi pe prime volte, la grande ereditât artistiche, culturâl, storiche e di tradizions che il Friûl al à, e che o vin nô tant che furlans. Stin a cjase alore, fin cuant che al covente. Cjase Friûl, no ‘nd è lûc miôr par vuarî o par stâ tal sigûr. ❚


text:
La rubriche storiche e continue ma cuntune variazion: cemût saressie stade la storie dal Friûl se no fos lade come che invezit e je lade te realtât? Noaltris o provìn a rispuindi cussì…
***
Cemût che e je lade
Ai 4 di Novembar dal 1925, il deputât Socialist Tito Zaniboni, che tal 1921 al jere stât elet tal coleç di Udin e Belum, al cîr di copâ Benito Mussolini, ingomeât dal sassinament dal so coleghe di partît Jacum Matteotti, avignût un an prime, e de svolte ditatoriâl fassiste come direte conseguence dal event. Storichementri, al è il prin atentât al duce che al seti mai stât organizât. E la firme e je dute furlane. Ma la organizazion e va strucje, parcè che il grup di conzurâts al veve jenfri di lôr une spie, Carli Cuaie (Carlo Quaglia), un informadôr de polizie segrete che al faseve il dopli zûc. Dut al jere nassût in Friûl, là che Zaniboni al veve combatût intant de prime vuere mondiâl, cu la monture dal otâf reziment dai alpins di stanzie a Udin e cul grât di maiôr, vuadagnantsi sul cjamp trê medaiis di arint e une di bronç. Al cognosseve tante int di paîs, la massime part a jerin stâts soldâts dal so reziment; massime int di Buie, là che il maiôr al frecuentave cul so atendent une ostarie, chê “das Lussies”, di Urbignà, une vore nomenade, e no dome pal bon vin: Ferruccio Nicoloso, Luigi e Angelo Calligaro, Ugo Riva, Angelo Ursella a fasevin part de clape. Ducj socis tal progjet. Ducj condanâts, cui a 30 agns, cui a cuatri mês di preson, daûr dal coinvolziment te azion. Ironie dal destin, lu àn brincât trê oris prime che Mussolini al vignìs fûr dal barcon di palaç Chigi par celebrâ l’aniversari de vitorie taliane inte grande vuere. Lu controlavin di tant timp. I àn fate la vuaite, tant di rivâ a capî dai siei moviments cui che a jerin i siei coparis. A savevin dut. Forsit ancje parcè che sedi il duce, che il socialist, che la spie a frecuentavin la stesse amante, une contesse ambigue, che probabilmentri e à intorteade la fertaie. Processât e condanât a vincjecinc agns di galere, al vignarà mandât al confin a Ponza, là che al restarà fin ai vot di Setembar dal 1943. Mussolini le à scjampade. Il rest lu conte la Storie.
***
Cemût che e podeve lâ
L’hotel Dragoni al è propit devant di palaç Chigi. Mussolini al varès di pronunciâ il discors memoreatîf pal setim aniversari de vitorie taliane inte grande vuere. Di li a trê oris. L’autun roman al è clip. Si sta benon di fûr, e i barcons si podin lassâ vierts. Une ocasion uniche par platâsi daûr di une tende, cjapâ la smicje e trai un colp. Dut al è stât organizât cu la massime atenzion. A son mês che Tito Zaniboni, deputât dal Partît Socialist Unitari, al cor sù e jù pe Italie cirint di cjapâ cualchi franc par judâ la organizazion dal complot. Al è scaturît, di cuant che i fassiscj i àn copât il so amì Matteotti. E lui al à cirût di fâ di dut par sveâ la opinion publiche di une nazion indurmidide e pote. Ma la rispueste mancjade di ducj chei gnognos che al contatave i dave ancjemò plui rabie, i faseve vignì sù la fote. Cuant che a cirivin il cuarp di Matteotti, al à adiriture distaponât cualchi tombe dal cimitieri dal Verano, crodint che intune casse al fos stât platât il cadavar. Si dîs ancje che Tomáš Masaryk, prin ministri de Cecoslovachie, i vedi dade une biele sdrume di bêçs par comprâ une machinone di pôre, une Lancia Lambda, e un fusîl di precision: un Mannlicher cul canocjâl. Chel lu veve cjatât intune armarie di Udin. Nissun lu à scoltât. Fûr che chei cuatri che a vevin combatût cun lui, sui crets cjargnei. Furlans sclets. Int semplice e gjenerose. Al timp de vuere lu vevin ancje puartât intun casin a Buie. E si sa che oms che a frecuentin insiemi putanis e trinceis no podaran mai tradîsi fra di lôr. Ma ancje chest aromai al fâs part di ce che al è stât. Il Friûl al è lontan. Cuant che al parche la Lambda, in place San Claudio, propit tal centri di Rome, un cjampanili al bat lis vot di buinore. Mussolini al fevelarà aes undis. Al è dut il timp. Al jentre tal puarton dal Albierc Dragoni, cuntune grande valîs. Al consegne i documents, fasintsi passâ pal maiôr Silvestrini. Al va sù pes scjalis, cuntune calme magjistrâl e al vierç la puarte de stanzie numar novante. Novante: la pôre! Al cuche dal barcon: propit devant di lui, a mancul di trente metris, e je la terace là che il duce al varà di fevelâ. Perfet! E in chel, cualchidun al bat su la puarte: “Polizia politica. Documenti!”. Il fassist al cjale la cjarte e al rît: “Sappiamo bene chi è lei… Onorevole Zaniboni! Apra quella valigia”. Cuale, propit cheste achì? “Si, proprio quella li. Avanti, non faccia storie”. Zaniboni, une vore imbaraçât, al vierç la valîs e al svuede il contignût sul jet: doi pârs di mudantonis, une vieste di cjamare, il vistît bon, un pâr di cjalcis di sede cu la rie daûr, profum di femine e un rosset. “No stait a pensâ mâl, chestis a son par une siorute che o cognòs e che e varès di rivâ fra cualchi minût. Capirês ancje che il non fals al è obligatori intune storie clandestine. O sês oms ancje voaltris, no mo? “. Si imagjinaiso l’imbaraç dai polizais? Il cjapitani si scuse, al dîs che sì, insome, al veve vude une informazion sbaliade. Al fâs il salût roman, al bat i tacs e al jes di corse. Zaniboni si sente sul jet. Pinsirôs. E al reste incocalît par cuasi trê oris, fin cuant che cualchidun al tuche di gnûf su la puarte. “Che mi scusi siôr maiôr, ma il trafic di Rome nol è chel di Urbignà”. Il maiôr al cjale Ferruccio Nicoloso cun voli rabiôs e ai zighe: “Ce âstu tal cjâf, fornasîr di Urbignà, un modon?”. A mancjin dome trê minûts, al cjape la valîs dal buiês, al tire fûr la sclope di precision, e si plate daûr dal barcon propit cuant che il Duce al ven fûr e al berle “Italiani!”. E la sclopetade lu fulmine prime che al puedi dî un altri et.
✒ Angelo Floramo
SIUMS DI STORIE cemût che e varès podût lâ. Zaniboni al fâs centri............
La rubriche storiche e continue ma cuntune variazion: cemût saressie stade la storie dal Friûl se no fos lade come che invezit e je lade te realtât? Noaltris o provìn a rispuindi cussì…


text:
«Âstu volût la biciclete? Cumò no stâ a fâ il gnogno» al è un librut cu lis istruzions par lâ in bici in sigurece realizât par cure de Promozion de Salût dal Dipartiment di Prevenzion de ASS 5 Basse Furlane di Palme cu la poie de leç 482/99. Lis regulis lis spieghin i Gnognosaurs, i dinosauruts dordei che fevelin furlan creâts di Dree Venier. I tescj a son par furlan e par talian, ma cu la marilenghe ben plui in evidence, e cul talian metût in forme di traduzion dal test principâl. Il contignût tecnic al è par cure di Silla Stel, ma al ven spiegât traviars lis batudis (tescj di Elisabetta Pittana) e i dissens, il dut leât di une filastrocje di Graziana Ciani. Meti il casc, tignî la drete, impiâ lis lûs di sere: dutis lis regulis par lâ in bici idi mût di no fâsi mâl e no fâ mâl. Une iniziative che la ASS 5 e veve fate une compagne – doprant i Gnognosaurs e cul furlan grant protagonist – pe prevenzion dai infortunis in cjase e che e veve vût grant sucès. Cumò si repliche e il gnûf librut al risulte divertent e util come il prin. Come chel altri, chest al è un librut par piçui, ma che al podarès jessi util ancje ai grancj: dopo vêlu let si pues rindisi cont che ognun di nô nol va ator in biciclete propit benon… Util e divertent: brâfs! ❚
✒ Redazion
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Cjamparòs
Home Trois Troi Furlan Decime tape Cjamparòs
Valbruna - Monte Lussari
Località attraversate
Di Cjamparòs (non che al pâr derivâ de traduzion taliane triste di un toponim slâf che al significave "cjamp des 'savis"), si slontanin viis sugjestivis e trois che si prestin a gjitis e escursions par rivâ a diviers ripârs des Alps Juliis.
Steme comunâl
di Tarvis
Valbruna - Monte Lussari
Località attraversate
Steme comunâl
di Tarvis
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Los Angeles
Los Angeles (spes in curt L.A.) al è une citât dai Stâts Unîts di Americhe logade tal stât de Californie, su la cueste pacifiche, uns 150 chilometris a nord de frontiere cul Messic.
Par numar di abitants, Los Angeles e je la seconde citât plui grande dai Stâts Unîts dopo di Gnove York. Inte sô aree metropolitane a vivin cirche 16 milions di personis. Come superficie, e je la prime citât de Americhe setentrionâl e une des plui grandis in dut al mont; di nord a sud, si estint par 100 chilometris. E fo une des primis citâts caraterizadis de urbanizazion di grandis areis cun cjasis unifamiliâts, robe che e à provocât il disvilup di une grandonone rêt di autostradis, e di un mont a misure di machine. E je une citât un grum famose e visitade; un dai puescj plui cognossûts al è il cuartîr di Hollywood, la scune de industrie dal cine merecan.


text:
Josef Rosacis (Giuseppe Rosaccio, Pordenon 1530 – Pordenon 1621). Laureât a Padue in filosofie e in medisine, al fo un grandissim apassionât di gjeografie, in particolâr di cartografie. Golôs di ogni cognossince, si interessarà ancje di astronomie, di storie, di matematiche e di gramatiche. Lu cjatin a Tarcint tal 1552, zovin di vincjedoi agns, là che al insegne lis arts liberâls al principi de sô cariere. Tal 1580 a Ferare al publiche une opare une vore impuartante, il “Teatri dal Cîl e de Tiere”, seguît tal 1607 di une “Gjeografie des disenûf regjons di Italie”. In plui che par une descrizion dai continents, là che al fevele di Europe, Asie, Afriche e Americhe, al fo cognossût pe realizazion di un planisferi dai plui grancj che a sedin mai stâts progjetâts. La sô opare plui biele e reste la descrizion dal viaç di Vignesie a Costantinopoli passant fûr pai Balcans: 72 taulis in acuarel là che Rosacis al conte cun peraulis e colôrs lis maraveis di ce che al à viodût dulinvie pe strade. L’unic esemplâr complet al è conservât in te sezion “Rârs” de Biblioteche de Societât Gjeografiche Taliane.
✒ Agnul Floramo
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
No us aio simpri fevelât dai furlans come di int seriose, che no à timp di pierdi in fufignis, int che a à simpri alc ce fâ e che, cuant che e à un pôc di timp libar, e sielç un passetimp nome se al samee a un lavôr? Ben, chê chi e je une regule che e vâl scuasit simpri, ma no propite al cent par cent. Vêso mai fat câs aes ativitâts des Pro Loco e dai grups di paîs? Al è simpri almancul un grup di teatri. Stramp, no? A pensâ a ce mût che a son fats i furlans, il teatri al samearès la robe plui lontane pussibil dal lôr cjâf e dal lôr mût di fâ e di pensâ. Figurìnsi: il teatri al vûl dî fâsi viodi, metisi in mostre, e soredut jessi cualchidun che no tu sês pardabon, fâ fente. Imbroiâ, in cualchi mût. E ancje se cui che ti sta a cjalâ lu sa che chel che al fevele no tu sês pardabon tu ma un personaç, par un furlan nol pâr bon distès. E pûr, dut ce che o ai a pene dite nol conte: il teatri ai furlans ur plâs, e no nome lâ a viodilu, ur plâs propite fâlu. Intindìnsi: al è clâr che il teatri furlan, chel di paîs, no je robe sofisticade. Une robe come il teatri dal assurt, par dî, par un furlan al è assurt nome lâ a viodile, figurìnsi fâle. E no stin a fevelâ di balets, ancje parcè che il furlan medi al è coordenât come une borsete rose parsore di une gjachete zale. E cumò i pensarês ducj di vê capît dut: al è clâr, no? Il furlan al pues nome fâ teatri impegnât, une robe seriose, che par cui che le cjale e deventi scuasit un lavôr impen che un divertiment? E invezit no, propite par nuie: cuant che si met a recitâ, il furlan al interprete scuasit simpri comediis. Po ben, al sarà un mût par sbrocâ fûr ducj i pinsîrs, par rilassâsi, par jessi, almancul une volte ogni tant, diferent di ce che tu sês ducj i dîs, no?? No, no crôt che al sedi cussì: al sarès masse facil (e dopo, provait a pensâ: un furlan che si rilasse…Impussibil!). A fuarce di cirî une spiegazion, o ai capît che puartâ in sene robis di ridi al è pal furlan come fâ sù une cjase: une dimostrazion di indipendence, di maturitât, la ribelion finâl che e sancìs definitivementri che cumò al pues sielzi di bessôl, cence stâ plui a scoltâ i conseis de mame. Soredut chê cridade che ducj i furlans si sintin a dî di cuant che a son nassûts: «Su po, ninin, no sta fâ comediis»…
BETE DI SPERE
AI 32 DI MAI. In Friûl ancje fâ ridi e je une robe serie............
No us aio simpri fevelât dai furlans come di int seriose, che no à timp di pierdi in fufignis, int che a à simpri alc ce fâ e che, cuant che e à un pôc di timp libar, e sielç un passetimp nome se al samee a un lavôr? Ben, chê chi e je une regule che e vâl scuasit simpri, ma no propite al cent par cent. Vêso mai fat câs aes ativitâts des Pro Loco e dai grups di paîs? Al è simpri almancul un grup di teatri. Stramp, no? A pensâ a ce mût che a son fats i furlans, il teatri al samearès la robe plui lontane pussibil dal lôr cjâf e dal lôr mût di fâ e di pensâ. Figurìnsi: il teatri al vûl dî fâsi viodi, metisi in mostre, e soredut jessi cualchidun che no tu sês pardabon, fâ fente. Imbroiâ, in cualchi mût. E ancje se cui che ti sta a cjalâ lu sa che chel che al fevele no tu sês pardabon tu ma un personaç, par un furlan nol pâr bon distès. E pûr, dut ce che o ai a pene dite nol conte: il teatri ai furlans ur plâs, e no nome lâ a viodilu, ur plâs propite fâlu. Intindìnsi: al è clâr che il teatri furlan, chel di paîs, no je robe sofisticade. Une robe come il teatri dal assurt, par dî, par un furlan al è assurt nome lâ a viodile, figurìnsi fâle. E no stin a fevelâ di balets, ancje parcè che il furlan medi al è coordenât come une borsete rose parsore di une gjachete zale. E cumò i pensarês ducj di vê capît dut: al è clâr, no? Il furlan al pues nome fâ teatri impegnât, une robe seriose, che par cui che le cjale e deventi scuasit un lavôr impen che un divertiment? E invezit no, propite par nuie: cuant che si met a recitâ, il furlan al interprete scuasit simpri comediis. Po ben, al sarà un mût par sbrocâ fûr ducj i pinsîrs, par rilassâsi, par jessi, almancul une volte ogni tant, diferent di ce che tu sês ducj i dîs, no?? No, no crôt che al sedi cussì: al sarès masse facil (e dopo, provait a pensâ: un furlan che si rilasse…Impussibil!). A fuarce di cirî une spiegazion, o ai capît che puartâ in sene robis di ridi al è pal furlan come fâ sù une cjase: une dimostrazion di indipendence, di maturitât, la ribelion finâl che e sancìs definitivementri che cumò al pues sielzi di bessôl, cence stâ plui a scoltâ i conseis de mame. Soredut chê cridade che ducj i furlans si sintin a dî di cuant che a son nassûts: «Su po, ninin, no sta fâ comediis»…


text:
«S’o vignîs une dì su par ca, ‘o lin a sentâsi dongjelatris sul rivâl grant dal Luri, in cueste di soreli, a sintî cemût ch’e cjante l’aghe vive de mê tiare furlane. No ‘nd’è aghe al mont ch’e cjanti cussì ben!
Stàit in scolte: il Luri, chenti, al cjante di frut ljendis vieris di agnorums; e i pôi, cui pîs croz ta l’aghe, a’ sintin dut e po’ a’cjantin ancje lôr, cun chês fueutis in forme di cûr te bavesele che si dismôf sù par là…»
Al è l’incipit dal prin vêr romanç in lenghe furlane, L’aghe dapît la cleve, scrit di Dino Virgili intal 1949 e editât, par cure de riviste La Panarie, cul avôt de Filologjiche furlane, in forme complete intal 1957, daspò che al jere jessût a puntadis su «La patrie dal Friûl», a scomençâ dal 1951 in devant.
Un libri di ben 320 paginis, dividudis in trê parts: La strade dai siums, Il distin al va dilunc e I pôi tal cîl e te tiare. Al è organizât tant che une narazion sul gjenar di chês dai cjantestoriis di une volte, romanç corâl, intal sens che al cjape part dut un paîs cu lis sôs miseriis e gjondis, viodût intal passaç dai grancj gambiaments storics che dut il Friûl al à scugnût lâ incuintri.
Impussibil che no sedin ancje des pagjinis malvualivis intune opare cussì impegnative; ma a son ancje moments di grande intensitât e di poesie (da rest l’autor al jere ancje poete), contâts cuntun vocabolari une vore svareât e vivarôs.
Grande la figure dal vieli Cuesim, che si pues viodile tant che une personificazion dal vieri Friûl, cui siei valôrs che no si à mai di tocjâju, i valôrs de famee, de tiere, dal paîs, de tradizion, de cjase.
E grant ancje il fi, Guri, che al vûl cirî di une altre bande la sô strade, ma che al manten dut il so rispiet pal pari.
Un episodi che al somee rapresentâ cheste crisi di passaç di une civiltât a une altre al è chel di Agnulin, un frut smacaiât dal tren, scuasi un simbul di un element gnûf che al ven a savoltâ il lâ pacific de vite di paîs
Josef Marchet, che al preseave il libri ancje par vie che al jere un tentatîf di dâur une unitât a lis variantis dal furlan, midiant di une koinè gnove, al à vût scrit:
«E je la prime volte che la nestre lenghe e ven doprade intun lavôr cussì impegnatîf… Si trate di une robe che e segne un grant scjalin te nestre storie leterarie e che e pues lâ a pâr cun cualsisedi narative moderne».
Laurin Zuan Nardin
LA FABRICHE DAI… LIBRIS. Di Dino Virgili il prin vêr romanç............
«S’o vignîs une dì su par ca, ‘o lin a sentâsi dongjelatris sul rivâl grant dal Luri, in cueste di soreli, a sintî cemût ch’e cjante l’aghe vive de mê tiare furlane. No ‘nd’è aghe al mont ch’e cjanti cussì ben!


text:
PRIME PONTADE
La “rivoluzion lungje” de Aministrazion Publiche taliane, in timps resints, e pues jessi fate jessî de riforme Bassanini de fin dai agns Novante. Li, insiemi cun indicazions precisis pal smagriment burocratic, il decentrament e la semplificazion dai ats aministratîfs, o cjatìn gnovis disposizions comunicativis; li si scomence a fevelâ cun serietât di “trasparence” e di acessibilitât tant che valôrs propris di une PA che e vueli riorganizâ se stesse e il propri “dî” in tiermins modernis, ven a stâi vint forsit pe prime volte a cûr il destinatari, il citadin.
Intant il Web al cres in maniere esponenziâl, al devente un fenomen popolâr, milions di talians a scomencin a jessi a stâ in Rêt e a discuvierzin che i sîts web des Aministrazions Publichis centrâls e locâls a son tant puars di contignûts, e impuestâts mâl dal pont di viste comunicatîf.
P.A. IN INTART_ E nas la espression “sîts vetrine”, par segnâ chês pagjinis che a metin in sene magari dome l’organigram e la ripartizion interne dai uficis dal Ent public, che nus fasin cognossi i oraris di riceviment e i numars telefonics pai contats direts, ma che in realtât no costruissin une vere conversazion cul Citadin. La comunicazion in maniere palese no vignive pensade in funzion des esigjencis dal destinatari (podê acedi ai ats aministratîfs, consultâ delibaris e garis di apalt, vê informazions inzornadis e puntuâls), ma dome par mostrâ la struture aministrative de stesse PA, che e finive par fevelâsi intor.
LA NORMATIVE_ La atenzion pes esigjencis dal Citadin, il cambiament di prospetive al vignarà cun altris leçs: cu la 150 dal 2000, che cun chê si definissin i criteris de comunicazion publiche e il rûl dai URP Uficis Relazions cul Public di ogni singule aministrazion, cu la leç Stanca dal 2004 par ce che al tocje la acessibilitât dai sîts web, cu lis Liniis Vuide pe cualitât de comunicazion des aministrazions publichis.
Za dal 2005 (D.L.82/2005, il prin CAD, Codiç de Aministrazion Digjitâl) a esistin, fissâts in maniere esplicite dal test di leç, i dirits dal citadin digjitâl, tant che par esempli il dirit al ûs des tecnologjiis par comunicâ cu la PA (ûs uficiâl de e-mail), il dirit al acès e ae spedizion di documents digjitâi, a fâ paiaments eletronics, che par garantî chei la PA e à par fuarce di trasformâsi e di doprâ struments tant che la pueste eletroniche certificade, promovi la firme digjitâl, curâ la cualitât dai propris sîts web istituzionâi.
P.A. CENCE PRESSE_ Fin chi al leve dut ben; po dopo però, modificazions sucessivis dal test de leç a àn zontât diviersis precisazions pôc simpatichis, che a disevin che il dirit dal citadin a comunicâ digjitalmentri cu lis aministrazions publichis al vignive a dipendi des risorsis tecnologjichis e organizativis di chestis ultimis, che di chês e va ancje rispietade la autonomie normative. Di conseguence, lis PA se son cjapade cetant comude, cence ufrî in sostance i servizis che il Decret al segnave tant che vincolants pes Aministrazions.
O viodarìn inte prossime pontade cemût che la resinte riforme Brunetta e sedi daûr a cirî di puartâ a compiment, ancje cun sistemis di premis e di sanzions pes stessis Publichis Amnistrazions, la rivoluzion digjitâl inte PA taliane.
Giorgio Jannis
FURLANS, DIGJITAIT FURLAN – LICÔF. 1.Web e Publiche AministrazionGiorgio Jannis
PRIME PONTADE


text:
#23 – Bestiis virtuosis
Padue, 1395
Sentât tal so cjadreon, cu la spade poiade su lis gjambis, Flôr dai Libars al cjalave fis chel sandron di un zovin che al veve devant.
Al jere alt, cun dôs spalis cussì, e cuntune muse cul cei braurôs. I ricuardave lui istès, cuant che al jere plui zovin e al torzeonave di ca e di là des Alps par imparâ la scherme dai miôr mestris di armis talians e todescs. A diference di lui cuant che al jere zovin, però, chest sanson ca al jere dal sigûr di une sclibe plui nobile e asiade de sô, a judicâ de fate ecelente dai siei vistîts e soredut di chê bielone spade lungje che i picjave dal ombul.
«Si che tu âs dit che tu ti clamis Galàs…»
«Galàs di Mantue, sì, mestri, Par servîLu»
Flôr al riduçà. Al poià la spade cu la ponte dal fodri par tiere e si fasè infûr su la cjadree par olmâ miôr chel zovin.
«Po si po, però tu sês tu a vê dibisugne dai miei servizis» al disè, biel che il so riduç al mudave intune ghigne salvadie.
«Sì, mestri. O ai une disfide vierte cun sâr Bucicart, maressial di France…»
Flôr al fasè une sivilade di maravee.
«…e o vuei vê il miôr jenfri dai mestris di armis par prontâmi par chest duel»
Par un moment la espression di Flôr e mudà e si fasè dute serie. No i freave piç, a lui, des adulazions di un zovin nobil. Però l’aversari di chest zovin, il Bucicart di France… joi! Chel cavalîr al veve la reputazion di jessi imbatibil. Se Galàs al fos rivât a batilu in duel, al sarès deventât lui il cavalîr plui innomenât di Italie… e part de glorie e sarès stade ancje dal mestri dal vincidôr, naturalmentri.
Di bot, Flôr al jevà impins. La sô muse e jere tornade a mostrâ chê ghigne salvadie di prime.
«Po ben alore» al disè dut animôs. «La tô preparazion e tache di cumò. Sot de mê direzion tu impararâs a batiti tant che une bestie. Anzit: tant che cuatri bestiis: tu impararâs a vê l’ardiment di un leon e la cautele di un linç; la sveltece di un tigri e la fuarce di un elefant.
Niciti! Va jù in curtîl e tire fûr la spade, nol è un moment di pierdi.»
di Barba Pisul Stentadizza
#1254


text:
CE CONFUSION TAL PALAÇ. A son ducj che a spietin ce che a disaran a Rome, dulà che Pd e Pdl a son i garants dal guvier Monti, insiemit. Ma chi no… e alore al nas il davoi.
Si rive ancje a robâsi lis ideis e lis leteris, almancul daûr di ce che e dîs la “Serachianute” di front dal document inmaneât di Lenna, Gottardo e Camber su lis infrastruturis e su la pussibilitât di gjestion regjonâl par puarts, feradis e colegaments de A4.
«E je robe nestre che o vin dât di firmâ a Pdl e Udc par fâ front comun» e dîs Debora.
«Che si cjapi une camomile» al rispuint Gottardo, ma i cres il nâs tant che Pinocchio.
E sul front eletorâl al è compagn. A son ducj che a proviodin “assestaments” pal 2013 e e sarà ancje cussì… intant la Leghe e fâs l’acuardi cun “Un’altra Trieste”, tant par mostrâ di jessi antifurlane. Al sarès il câs che invezit di jessi pro Bossi o pro Maroni, chi di nô a scelzès se stâ cul Friûl o cu la Padanie, che lis dôs robis dongje no stan masse.
Par ultin o tignìn il scandai sui candidâts dal Pd: il risultât lu savevin prime i gjornâi che no i iscrits: parcè cussì cidins i dirigjents? Parcè simpri la “Serachianute” no à nissune voie di candidâsi e di restâ in Friûl, ma dal scandai al risulte che dome jê e pues meti dacuardi i siei che se no si spachin tra i moderâts di Bolzonello e i çamparûi di Honsell.
Une consolazion: la prime robe pal Pd che e ven fûr dal scandai e je che il dualisim tra Udin e Triest al rivuarde dome une persone su trê.
Mago: chês altris dôs a àn decidût dopomai che a son pe division de regjon. ■
L’OM DI BURI
IL SIVILOT. Palaçs confusionâts............
CE CONFUSION TAL PALAÇ. A son ducj che a spietin ce che a disaran a Rome, dulà che Pd e Pdl a son i garants dal guvier Monti, insiemit. Ma chi no… e alore al nas il davoi.


text:
Al rive il bant “Istruzion” de Fondazione Friuli, e chest an i fonts a saran indreçâts ancje ai istitûts scolastics comprensîfs de regjon. Il bant, che al metarà a disposizion dal mont scolastic 600 mil euros par progjets leâts ae istruzion, al è stât presentât ai 13 di Fevrâr tal palaç Antonini-Maseri a Udin, presints il president de Fondazione Friuli Giuseppe Morandini, Patrizia Pavatti dal Ufici scolastic regjonâl, la assessore regjonâl al lavôr e formazion Alessia Rosolen, e il diretôr regjonâl di Intesa San Paolo Renzo Simonato. «A son dôs li novitâts di chest an – al à spiegât Morandini -: la prime e je che o vin decidût di slargjâ il bant ancje ai istitûts e no dome aes scuelis. La seconde e tocje la decision di inserî – dongje de pussibilitât di inviâ progjets e laboratoris par imparâ lenghis forestis e svilupâ lis cognossincis digjitâls – la pussibilitât di presentâ propuestis leadis al sport». Ben 150 mil euros dai 600 a disposizion dal bant a saran destinâts a progjets leâts al sport. Si trate di une richieste rivade propit dal mont de scuele: «La ativitât sportive – e à dit Pavatti – e svilupe competencis trasversâl tant che la competivitât, il savê lavorâ in scuadre, capacitâts civichis e sociâls. Nus permet ancje di svilupâ altris temis tant che il mantigniment di un bon fisic e la cure de alimentazion. Nô o pensìn ancje a progjets multidissiplinârs che a viodin i insegnants di talian o di siencis in palestre cul coleghe che al insegne ativitât fisiche». L’impegn pe formazion al è puartât indenant ancje di Intesa San Paolo: «O vin metût a garanzie – al à dit Simonato – 250 milions par meti a disposizion dai students universitaris jutoris leâts al merit. A chest si zonte ancje il lavôr di formazion cul progjet “Giovani e lavoro” che al interessarà 5 mil students tai prossims trê agns. Al moment, a son stâts formâts za 700 di lôr».
«Il bant de fondazion – e à dit la assessore Rosolen – al è in linie cul lavôr che e fâs la Regjon, che dome pe istruzion e à metût chest an 26 milions di euros. Un dai grues lavôrs che o fasarìn tai prossims agns al sarà meti dongje dut ce che al inten il dirit al studi, par creâ un percors unic, plui facil di frontâ pai operadôrs dal setôr». ❚


text:
PRESENTAZION DAL LIBRI PA SOPRAVIVENCE, NO PA LANARCHIE FORME DI AUTOGESTIONE NEL FRIULI TERREMOTATO02 di Fevrâr 2011
Il prossim incuintri di Glesie Furlane al sarà domenie ai 20 di Fevrâr dal 2011 a Vençon.
As 3.00 dopo di misdì Gjespui cjantât in Domo;
As 3.30 te Sale Patriarcje Bertrant, in canoniche:
1) La presentazion dal libri PA SOPRAVIVENCE, NO PA LANARCHIE Forme di autogestione nel Friuli terremotato: lesperienza della tendopoli di Godo (Gemona del Friuli) di Igor Londero edito da FORUM Editrice Universitaria Udinese.
Relatôr il prof. Remo Cacitti de Universitât dai Studis di Milan; testemoneancis di Gianni Gubiani e di pre Tonin Cappellari.
Al sarà presint lautôr.


text:
“Il Tribunâl che ducj a volevin salvâ”, a titolavin su pe Patrie di Setembar dal 2013. A son passâts doi agns di cuant che i uficis judiziaris di Tumieç a son stâts sierâts par vie de riforme de ex ministre Severino che e à riorganizade la gjeografie dai tribunâi in Italie, e ce isal sucedût? Lis promessis che di mês in mês a rivavin di un grum di politics no son dal sigûr stadis mantignudis, pues crodi. Masse pîts di pescjâ, masse pocje fuarce di tratative a nivel roman. E, in fin dai conts, par Udin al va ben cussì.
JUSTE UN ALC
Alc però, par dî la veretât, al è stât fat. In gracie di un acuardi tra la presidente de regjon Serracchiani e il ministri de justizie Andrea Orlando, ae presince dal sindic di Tumieç Brollo, si è rivâts a otignî tes setemanis passadis l’impegn a vierzi un Sportel di prossimitât pes pratichis judiziariis tai uficis dulà che a cjatavin spazi magjistrâts e avocats. La Regjon e metarà a disposizion i locâi, dulà che dopo al rivarà personâl regjonâl za comandât cul compit di dâ informazions, ricevi e trasmeti documents al Tribunâl di Udin.
IL VINARS
DES CONSULENCIS
Tal stes timp, ancje i avocats dal ex foro tumiecin si son dâts di fâ par ufrî in maniere gratuite al citadin un apontament setemanâl, il vinars, dulà che si pues cjatâ informazions par cualsisei pratiche o assistence legâl. Viodarìn se chest sportel al cjaparà pît e soredut se pardabon al sarà fat funzionâ. Intant però i disasis pe int che di dute la mont e à di rivâ jù a Udin par causis e rognis cu la justizie a continuaran… ❚
David Zanirato
A Tumieç, un contentin pal tribunâl............
“Il Tribunâl che ducj a volevin salvâ”, a titolavin su pe Patrie di Setembar dal 2013. A son passâts doi agns di cuant che i uficis judiziaris di Tumieç a son stâts sierâts par vie de riforme de ex ministre Severino che e à riorganizade la gjeografie dai tribunâi in Italie, e ce isal sucedût? Lis promessis che di mês in mês a rivavin di un grum di politics no son dal sigûr stadis mantignudis, pues crodi. Masse pîts di pescjâ, masse pocje fuarce di tratative a nivel roman. E, in fin dai conts, par Udin al va ben cussì.


text:
Laureât in Siencis politichis cuntune tesi in Sociologjie des Relazions etnichis inte Universitât di Triest, diplomât ae “Scuola Ipotesi Cinema” dal regjist Ermanno Olmi, Massimo Garlatti-Costa si trasferìs in Grande Bretagne par studiâ ae “Northern Media School” di Sheffield, dulà che al cjape il “Master of Arts” in fiction directing & screenwriting.
Al lavore in Grande Bretagne come regjist e senegjatôr par dîs agns in documentaris, fiction, video musicâi e publicitât, colaborant sedi cun cjasis di produzion indipendentis sedi lavorant pe BBC e par Channel4.
I siei lavôrs a son stâts premiâts e selezionâts di festivals internazionâi e mandâts in onde di televisions sedi in Italie che tal forest.
Dopo un periodi dulà che al lavore come regjist publicitari a Milan, al torne in Friûl e intal 2004 al fonde la cjase di produzion Raja Films e cun chê al à produsût une vore di documentaris come: Missus, Isonzofront, UZC, Ufficio di Confine, Quando la terra chiama, Uomini di Terra, Nuovi Italiani, Friûl Viaç te Storie, Elio Bartolini e lis seriis di documentaris pe RAI dal Friûl-Vignesie Julie SunsAtor e Int in Curt. ❚
E.A.
Il regjist............
Laureât in Siencis politichis cuntune tesi in Sociologjie des Relazions etnichis inte Universitât di Triest, diplomât ae “Scuola Ipotesi Cinema” dal regjist Ermanno Olmi, Massimo Garlatti-Costa si trasferìs in Grande Bretagne par studiâ ae “Northern Media School” di Sheffield, dulà che al cjape il “Master of Arts” in fiction directing & screenwriting.


text:
Lu cognossìn di agns pe sô ativitât di cjantant, ma dome cumò al ven fûr il prin album uficiâl di Dj Tubet. «Fin Cumò» al è un belanç dai ultins dîs agns. Al ven fûr su cd e al è presint ancje su Spotify
I apassionâts di musiche in lenghe furlane chest an a varan un regâl di Nadâl di bande di Dj Tubet, non artistic di Mauro Tubetti. Al ven fûr il sô prin album uficiâl, disponibil su cd e su lis plateformis digjitâls.
__
Mauro, cuant che o ai let che al ven fûr il “prin album uficiâl di Dj Tubet” o soi restât: a son agns che ti sintìn cjantâ… No tu ‘nt vevis mai fat un?
Chest al è il prin lavôr discografic di “solist” produsût fûr par fûr di me, dal pont di viste discografic e musicâl.
Prime di cheste jessude discografiche o vevi za screât il non Dj Tubet su cualchi supuart in vinîl o cd: a jerin singui dulà che il gno apuart creatîf al jere dome chel di “rapâ” parsore dai ritmis di altris produtôrs.
__
Ce titul aial l’album e ce aial dentri?
Si clame «Fin Cumò»: e je une racuelte dai miôr singui tra il 2011 e il 2020.
Al è un viaç tra lis lenghis, lis tradizions e i sunôrs des colaborazions resintis cun atris rappers o cjantants. Si fevele di ricjece e di puaretât, di soference europeane e africane, di valôrs di lassâ aes gjenerazions che a vignaran, di estasis mistichis, di spiritualitât, di unitât dal gjenar uman ma ancje di robis plui lizeris tant che il podê de musiche di fâ stâ ben la int.
__
La grafiche e je particolâr, un grum agns 90. Le àn fate chei de Friûlpoint – Maiutis par furlan. Disinus il parcè di chestis sieltis.
La prime volte che o ai metût cun braùre une maiute Friûlpoint intun conciert a jerin cuasi 20 agns indaûr… Mi plâs une vore la lôr linie di design. E cussì o ai pensât che a varessin insiorât il valôr dal Cd cul lôr snait grafic.
I colôrs e il stîl comunicatîf a riclamin i agns 90 par vie che la musicalitât dal disc e à alc di chei agns. In cuvierte o soi jo che o fâs une “F” cui dêts, simbul di Friûl: e je une traduzion culturâl dai “hand sings” che in Americhe a fasin i rappers par mostrâti che son dentri di une cierte bande. Cui che al fâs la “F” cussì al fâs part de band furlane (mi cimie, ndr).
__
A publicâ il disc e je la etichete Centedischi che al è simpri un to progjet, no mo?
Sì, in gracie de pandemie o ai podût vê il timp di imparâ il mistîr burocratic par publicâ i discs. “Cente” par furlan e je la muraie che e coventave par difindi il centri di un paîs in câs di atacs. E je ancje une borgade dal gno paîs, Nimis. Centedischi e à un pôc la stesse funzion: protezi l’artist e pandi la sô opare.
__
Cemût promovistu l’album in timps di Covid?
Il disc al è presint tai canâi digjitâi, par esempli Spotify, che o ai vierzût cumò. Duncje, la plui part dal lavôr promozionâl al è fat on line.
A pene che si podarà tornâ a saltâ fûr, vulintîr o pensi di fâ cualchi serade di pueste par presentâ il lavôr. Par intant o speri di fâmi viodi cu lis intervistis e cu lis recensions che o speri che a rivaran in chest timp di lockdown.
__
Ce moment isal chest pe musiche in lenghe furlane?
Tal disc a son lis primis rivisitazions di vilotis, plui gjenars musicâi e plui lenghis, dopradis in maniere cussiente. Cheste, la diference cul passât.
O viôt la vilote come il gjenar mari di nô furlans: un macro gjenar tant che il blues o il jazz di dulà che al partìs dut. Cheste e je la “novitât antighe” che si sta slargjant tal panorame culturâl e musicâl furlan. E pues jevâ sù un gnûf rinassiment musicâl.
«Fin Cumò»… Isal ce che o vin fat Fin Cumò, o cumò ise la Fin di ce che o vin fat?
__
Progjets futûrs, tu che no tu stâs mai fer?
In chel periodi ca mi sta plasint il discors des musichis pai fruts cun intervents tes scuelis. Po dopo, o stoi metint dongje lis musichis di un prossim cd e mi prepari par tornâ sui palcs.
__
Par vê il cd o info sul progjet, dulà podìno lâ?
Sui social mi cjatais zontant /djtubet al non dal social in cuestion. Al è publicât su Spotify e in forme di cd si cjatilu tai negozis di musiche dal Friûl.
O podês fâ un salt su www.djtubet.com pes novitâts e par lei i tescj e lis traduzions. ❚
Dree Venier


text:
Santorini
Santorini (par grêc Eavtopίvn) al è un piçul grup circolâr di isulis vulcanichis grechis che si cjatin tal mâr Egjeu a cirche 200 chilometris a sud-est de Grecie. Il non Santorini al è stât dât dai Venezians tal XIII secul, prime si ere clamât Kallisti, Strongili o Thera. La sô forme e je nassude dal sprofondament di un vulcan. Cualchidun al pense che da chest disastri al sedi nassude la liende di Atlantide, di sigûr la disastrose eruzion di 3500 agns fa e à puartât a la decjadence de civiltât minoiche de isule di Crete.


text:
Variante tape 3 pe Abazie di Rosacis
Home Percors Troi Furlan Tierce tape Variante
descrizion
Di Breçan si passe il puint pitoresc sul Judri, passant dopo par Visinâl.
Dopo dal paîs di Visinâl e Cuar di Rosacis, tra i vignâi, si rive al cuel dulà che e je la abazie Medievâl.
Passant pal bosc “Romagno” si rive a Albane, tornant duncje sul percors par Madone di Mont dopo vê fat 8 Km di plui.
località attraversate:
Tape 3:
Notiziis utilis
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
“Un pas indevant impuartant, ma nol è di gjoldi masse adore” al comente pre Roman Michelot, president da La Patrie dal Friûl e component storic di Glesie Furlane, la notizie dal inizi dal iter pe aprovazion dal messâl roman in lenghe furlane decidût dal consei permanent de Cei.
Di agns impegnât te traduzion dai tescj sacris in lenghe furlane, pre Roman nol plate la sodisfazion, ma al fâs presint che l’iter nol è inmò sierât “La notizie e je buine parcè che e je la prime volte che il Consei permanent de CEI al met tal ordin dal dì la discussion: e al è un passaç obleât. Cumò i tocjarà ae Assemblee de Cei, che si darà dongje in Mai, decidi in vie definitive. O restìn cu la sperance che cheste e sedi la volte buine, ma o vin ancjemò cualchi setemane di spietâ. Sperìn di podê fâ fieste pardabon dopo de aprovazion finâl de Assemblee de CEI tal mês di Mai, se le concedarà”.
––––
“Un passo avanti importante ma attenzione a non esultare troppo presto” commenta così pre Romano Michelotti, presidente de La Patrie dal Friûl e componente storico di Glesie Furlane, la notizia dell’avvio dell’iter per l’approvazione del messale in friulano deciso dal consiglio permanente della Cei.
Da anni impegnato nella traduzione dei testi sacri in lingua friulana, pre Romano non nasconde la soddisfazione, ma sottolinea che l’iter non è concluso “La notizia è buona perchè è la prima volta che il Consiglio permanente della CEI mette all’ordine del giorno la discussione: è un passaggio obbligato. Ora toccherà all’Assemblea della Cei, che si riunirà in maggio, decidere in via definitiva. Rimaniamo con la speranza che questa sia la volta buona, ma dobbiamo attendere ancora qualche settimana. Speriamo di poter festeggiare davvero dopo l’approvazione finale dell’Assemblea della Cei nel mese di maggio, se la concederà”.
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
13 maggio 2007
Fieste de mame!
4 commenti:
- thermonuke ha detto...
-
Par tabaja di robis seris, vue al e stat il funeral de siore Taboga Italia mancjade a 86 agns di Trivià, (le none di Evelina e di Michele Cargnelutti che dal sigur tu cognossis).
Jo no aj rivat à la al funeral ma une schirie di mei parincj si.
E o ai di di che mi an contat di un episodi un grump brut parceche, al displase di compagnà tal ultim viaz de glesie di cumierç al çimiteri di san tomas le siore, e an zontat le pore di lassa le ghirbe parceche a compagna el corteo sule statal e a fa straviersà le int nol jere nancje l'ombre di un vigjil t'une strade nevore pericolose.
Forsit e jerin inpegnas...
... si magari a cjala cui c'al passe pe place cence cinture o cul telefonin, o a controla se tu seis i ceors de strade.
- 14/5/07 23:00
- manu ha detto...
-
Thermo e confermi che a je stade une situasion une vore spiacevule e pericolose.
Di une bande el plevan e di che atre chei des pompes funebri e an scugnut metisi tal miec de strade e ferma i TIR che a che ore lì e erin numeros.
Qualchidun podial clarì el motif di chest episodi o di cumò indenant varino di spetasi ogni volte che nin a un funeral in Cumierc di lassa le ghirbe come cal dis Thermo?
- 15/5/07 10:57
- Ardito ha detto...
-
Più vigili e meno assessori!
- 15/5/07 11:26
- thermonuke ha detto...
-
Trancuii el ospedal di San Tomas al e dongje....
- 15/5/07 14:08


text:
Otignî il ricognossiment Unesco pal «Troi de pâs des Alps al Adriatic – patrimoni de Prime Vuere mondiâl». Al è chest l’obietîf dai promotôrs de iniziative – in primis la Fundacija Poti miru v Posočju (Fondazion Viis de pâs inte Val dal Lusinç) in colaborazion cul Comitât nazionâl pe celebrazion dal centenari de Prime Vuere mondiâl (2014-2018), Ministeri de culture, Ministeri de difese, Ent pe tutele dal patrimoni culturâl e Comission Unesco pe Slovenie – che e gjolt de plene poie ancje dai aministradôrs e atôrs locâi. L’intindiment al è chel di contribuî a preservâ i monuments e di promovi ancjemò di plui il turisim culturâl, calcolât, intune cun chel vert e chel sportîf, une des plui impuartantis oportunitâts pal disvilup dal teritori.
Il troi de pâs al è stât metût uficialmentri inte liste propositive de Unesco (la liste dai sîts che ogni Stât membri, firmatari de Convenzion al vûl iscrivi intal arc dai sucessîfs 5-10 agns) ai 8 di Fevrâr, inte zornade de culture slovene, aniversari de muart dal poete sloven France Prešeren. Il troi, screât in maniere uficiâl intal Març dal 2015, al partìs di Log sot dal Mangart e al finìs a Duìn, e al è lunc plui o mancul 230 chilometris. Al passe fûr pes cimis des Alps Juliis intal Alt Lusinç, pe zone di Gurize e pal Cjars fin a Triest e fin aes spuindis dal mâr Adriatic.
Il troi al è stât realizât inte suaze di un progjet transfrontalîr finanziât de UE (lead partner e je stade la Provincie di Gurize, la idee e je partide invezit de Fundacija Poti miru v Posočju) e al unìs la ereditât naturâl e storiche, i ents e lis personis ator de linie dal front dal Lusinç, dulà che dai 23 di Jugn dal 1915 ai 9 di Novembar dal 1917 si àn combatudis dodis bataiis.
La zone e je plene di museus tal viert in chê che e jere la linie taliane e austroongjarese dal front.
Propit di pôc e je stade publicade de fondazion, ancje par talian, la vuide Il Sentiero della pace dalle Alpi all‘Adriatico, disponibile te sede de istituzion, intal centri visitis a Cjaurêt (plui informazions su www.potmiru.si).
La Unesco fin cumò e je stade pôc disponibile a ricognossi tant che patrimoni de umanitât i sîts peâts aes vueris e e je daûr a preparâ un dibatiment par cure di un grup di esperts propit su la ereditât scure des vueris dal vincjesim secul. La propueste de Slovenie però, che si augure di otignî la partecipazion ancje di Italie e Austrie a cheste iniziative (i contats a son stâts za inviâts), cussì come pal progjet european concludût intal 2015, e je incentrade suntun messaç di pâs, convivence e colaborazion.
Cumò la Slovenie e à inte liste propositive altris cinc candidaturis: il Cjars classic, i cjampeis di Fužine a Bohinj, l’ospedâl partesan Franja, i faêts e la architeture umanistiche e cence timp di Jože Plečnik a Lubiane e Praghe. Par trê di chestis, i dossiers pal ricognossiment Unesco tant che patrimoni de umanitât a son stâts za consegnâts o a son in fase di preparazion. Trê a son invezit i sîts za declarâts patrimoni mondiâl: lis Grotis di Sant Canzian (Škocjanske jame), lis palafitis dal insediament preistoric intal palût Ljubljansko barje (intune cun altris sîts simii intes Alps) e, – ancje in chest câs si trate di une nomine transnazionâl – il Patrimoni dal Mercuri: Almaden (Spagne) e Idrija. ❚
Tjaša Gruden
SLOVENIE. Il «Troi de pâs» e chês altris candidaduris UNESCO............
Otignî il ricognossiment Unesco pal «Troi de pâs des Alps al Adriatic – patrimoni de Prime Vuere mondiâl». Al è chest l’obietîf dai promotôrs de iniziative – in primis la Fundacija Poti miru v Posočju (Fondazion Viis de pâs inte Val dal Lusinç) in colaborazion cul Comitât nazionâl pe celebrazion dal centenari de Prime Vuere mondiâl (2014-2018), Ministeri de culture, Ministeri de difese, Ent pe tutele dal patrimoni culturâl e Comission Unesco pe Slovenie – che e gjolt de plene poie ancje dai aministradôrs e atôrs locâi. L’intindiment al è chel di contribuî a preservâ i monuments e di promovi ancjemò di plui il turisim culturâl, calcolât, intune cun chel vert e chel sportîf, une des plui impuartantis oportunitâts pal disvilup dal teritori.


text:
Catarine Pecude e je nassude a Solescjan di Manzan ai 19 di Fevrâr dal 1812 di une famee nobiliâr furlane. E jere la uniche frute di une nidiade di siet fîs. Daspò di une educazion repressive e rigorose a Udin cu lis muiniis dal Educandât, chel che al sarès deventât il famôs “Uccellis”, tal 1829 e torne a cjase e e cjape in man la aziende agricule de famee. La campagne furlane, i siei ritmis, lis sôs atmosferis, a son stadis di grande impuartance par cheste scritore cetant peade ae sô tiere. Tai agns Cincuante dal Votcent e provarà ancje a scrivi par furlan, scombatint cul editôr Le Monnier pal dirit di esprimisi in marilenghe. Tignint dûr, e rive a puartâle fûr, e cussì tal 1863 a jessin doi volums di contis. E murarà ai 15 di Avost dal 1887 tal so borc di Solescjan. Sepulide tal cimitieri di Udin, e polse dongje di Pieri Çorut. ❚
__
“Sêstu bon di scosolâ i cesarons?”. Siore Catine e pâr un monument ae civiltât contadine. Sentade daûr de taule grandonone, cun devant un côl di verdure di ramondâ, il biel grumalon blanc a cuvierzi il vistît neri e un façolet par taponâ i cjavei. Plui che une contesse, mi pâr une brave massarie, di chês che a àn mans grandis e grant cûr. Daûr di jê, sul spolert, un pignaton di tiere cuete, ros, che al barbote sepidiu ce, intune lenghe misteriose. Chê de fam. Ma ce profum! Jerbis taiadis, verdure, l’ardiel a dislidisi inte fersorie, pevar, ai e cevole. Mi pâr di jessi tornât frut, cuant che la none e preparave il gustâ par dute la famee. E il spolert al someave la bocje dal infier, dut ros di boris, nulint di resine di len. Mi senti e o tachi a lavorâ, cidin, spietant che e seti jê a fevelâ par prime. No sai se plui par rispiet o plui par pôre di jessi fastidiôs. “Mi plâs fevelâ cuant che o lavori. Mi plâs pensâ a vôs alte, lavorant. E sarà une ereditât cjapade sù in famee. Ciertis voltis al pues jessi pericolôs, sâstu, ninin. Une reson par jessi stade slontanade dal coleç, a Udin, e je stade ancje cheste. No podevi tasê. E aes muiniis o ai ben dit ce che o pensavi. Ma al è stât un ben, in fin dai conts. Ti imagjinistu se o ves tasût e o fos deventade badesse?”. E sclope intune ridade che e pararès une frutine, plui che no la icone de leterature realistiche de Patrie. “Come femine o varès voie di dîti che il Friûl al varès dibisugne di rinassi, e di scuvierzi la sô anime mascje. Mascje come che si dîs chi di nô, ven a stâi di femine. Prove pense: tropis vôs di femine sono stadis mai scoltadis inte nestre Patrie? Tu podaressis contâlis sui dêts di une sgrife di poleç. Civiltât patriarcjâl, ti disin. Ma a sbaliin la idee che e sta inte fonde di cheste societât. E je vere che il patriarcje al comandave. E divuardi a disubidî! Ma cui jerie chê buine di comandâi a di lui? La mari. La femine. E se il Patriarcje al decideve lis porzions dal gustâ, la clâf dal camarin e jere ben peade inte cinture de vecje.” Le cjali come inmagât, intant che e scosole e che e riduce, e ogni tant, come che e fos une pirule di salût, e bute jù un cesaron crût. “Vonde cui vuestris leterâts, inteletuâi, poetis, penarûi. Brâfs, pal amôr di Diu, ma ae fin de fiere le menin simpri di chê ande, la meste scjaldade. Provait a lassâ che ancje lis feminis a podin pandi la lôr idee di Friûl. Cui isal plui autonomist, seontri te, l’om che al semene o la femine che e cove? Che e ten dentri la vite. Le cure, le sdoplee!”. Clâr che la rispueste mi pâr sigure, duncje o ai miôr no disi nuie e lâ indenant a scosolâ cidin. “O sin nô che o restìn a cjase in timp di vuere o di migrance. E se cualchi volte i omenuts si lassin cjoli vie di chei siums orents di glorie, bon, provait a domandâi a une mari, o a une fie, se ur plâs il cjamp dal onôr, là che si mûr par une bandiere! Cu la forcje ve, ti parin vie”. Verissime. Nuie ce zontâ. Ma ben jê e va indenant: “E la lenghe? No ise mari? Si le da al frut cul lat dal tetin. Il vocabolari dal afiet, dal amôr, de tenarece. Ma ancje chel de rabie, dal riviel, vignût sù dolç come lis freulis e dûr come i sterps. Ancje su chest us sdrumìn jù, voaltris masclis, simpri svelts a imparâ la lenghe dal paron par lecâ i siei stivâi”. Ce femine straordenarie, Catine! Parcè mo no vegnie studiade a scuele tant che Verga? Che a son contemporanis, a fevelin di problematichis similârs: la leterature realistiche, la fam, la puare int. E je vere che in Italie a esist dome che la cuistion meridionâl, chê setentrionâl no le àn mai pandude. E siore Catine, par di plui, e je ancje une femine. Duncje… “Duncje un altri pont di contâ al feminîl, par un progjet furlan dut gnûf e fuart. E puarte a cjase ancje chest: la tiere. La sapience antighe contadine no je dai oms, ma des feminis. O sin nô che o vin imparât il timp che al spiete al cidinôr dal grim, chel dal coltâ cun pazience e sperance, e ancje alfin il timp dal cjapâ sù, dal gjoldi insiemi. Visiti ninin che la culture contadine e je profondementri peade ae femine. Tiere e mari a son dôs peraulis par indicâ un stes concet. No tu violentis la tiere cun chei striaments di laboratori. Cemût ju clamaiso cumò?” Mi vignarès di dî OGM: “Brâf, propit chê robe li. O sês voaltris che o pensais di vê il podê di savoltâ lis cjartis, di striçâ il mont intun grum là che dut al è compagn, piturât cul stes colôr, profumât cul stes odôr. E parcè po? Dome par vendi prime, di plui, e plui ae svelte. Par fâ un frut a vuelin nûf mês. E je vere che par voaltris dut si limite ae sudade di cualchi minût…o ancje di mancul, no mo ninin?”. Ce sapience, siore Catine. O cjali lis sôs mans. Grandis, plenis di tiere. Profumadis di lavôr e di pazience. Mi vignarès voie di bussâlis, no come che si fâs a di une contesse, ma a di une “done mari”. Cul cûr agrât. Ma mi straten. Che se no rivi a scosolâ par timp ducj i cesarons e je buine di dâmi la juste prionte. Cun buine pâs dal mignestron. ❚
Angelo Floramo
A TU PAR TU. Ce che a disaressin dal Friûl di vuê, chei che a àn fat la sô storie. Lis mans di Catine............
Catarine Pecude e je nassude a Solescjan di Manzan ai 19 di Fevrâr dal 1812 di une famee nobiliâr furlane. E jere la uniche frute di une nidiade di siet fîs. Daspò di une educazion repressive e rigorose a Udin cu lis muiniis dal Educandât, chel che al sarès deventât il famôs “Uccellis”, tal 1829 e torne a cjase e e cjape in man la aziende agricule de famee. La campagne furlane, i siei ritmis, lis sôs atmosferis, a son stadis di grande impuartance par cheste scritore cetant peade ae sô tiere. Tai agns Cincuante dal Votcent e provarà ancje a scrivi par furlan, scombatint cul editôr Le Monnier pal dirit di esprimisi in marilenghe. Tignint dûr, e rive a puartâle fûr, e cussì tal 1863 a jessin doi volums di contis. E murarà ai 15 di Avost dal 1887 tal so borc di Solescjan. Sepulide tal cimitieri di Udin, e polse dongje di Pieri Çorut. ❚


text:
Cuntun incuintri in Provincie di Udin, e je stade presentade la ultime opare di pre Meni Zannier, di seguit la nestre recension dal libri. Vie pe cunvigne i è stade consegnade la Medaie di Arint de Provincie di Udin pai siei merits. «Un omaç dovût» lu à definît il president dal Ent Pieri Fontanini. Pre Zannier nol è dome un grant poete (al fo ancje candidât al Nobel pe leterature), ma un inteletuâl furlanist ferbint: tai ultimps timps al è stât fra i prins firmataris dal apel pal referendum pe costituzion des dôs provinciis autonomis Friûl e Triest (che o fevelìn a pagjine 3) e vie pal incuintri in Provincie al à marcade ancje la sô contrarietât ae riforme des autonomiis locâls che e scancele lis provinciis par creâ lis Uti. (Redazion)
✽ ✽ ✽
Domenico Zannier, Cjavêi di lûs, capelli di luce, Tavagnà 2015
“Un popul al è un Popul, se cušsient / dal so presint, dal timp, lât e futûr, / se vîf ricuart di Fede e di persones / che j àn rindût onôr e fat civîl, / s’al à une lenghe sô par contâ l’anime, / s’al sa disvolucˇ âsi cun volucˇ / ni pierdi mai misure d’intelet. / Plui che popul al è, se il cjâf nol plèe”
Al è l’incipit de ultime fadie di Domeni Zannier, il poete furlan salacor plui prolific. Che al complete chest so cjapiel cun sîs viers in latin che i dan un ton di solenitât ae opare e a preparin il letôr a ce che lu spiete.
In efiets, pre Meni al à insiorade la leteradure furlane di poemis, di oparis epichis narativis, di drams, tragjediis, romançs, lirichis. Al à insumis tocjât ducj i gjenars leteraris che a une lenghe i coventin par sei une vere lenghe.
Ancje chescj Cjavei di lûs no scherçin. Si trate di scuasi dodis mil viers undisnaris (tant par dî, la Divine Comedie di Dant e rive a cirche cutuardis mil), dividûts in dodis cernetis, ognidune nomenade cul non di une piere preziose (diamants, rubins, turchês, smeralts, zafîrs, labastris, ametistis, jadis, ambris, corai, aghitis, opâi).
Al ven fûr un libri di passe cinccent paginis, dutis di poesie, fûr che cuatri di riflessions introdutivis e dôs di normis di leture e di grafie (l’autôr nol dopre la grafie normalizade, che di jê al à une opinion pluitost negative).
Dôs robis a dan tal voli dal letôr: la facilitât dal viers, che al cor vie sigûr cence fature e che al tocje la perfezion metriche e prosodiche.
Pre Meni Zannier al presente la sô ultime opare leterarie e cun chê nol mole di stiçâ i furlans sul cantin de autonomie............
Cuntun incuintri in Provincie di Udin, e je stade presentade la ultime opare di pre Meni Zannier, di seguit la nestre recension dal libri. Vie pe cunvigne i è stade consegnade la Medaie di Arint de Provincie di Udin pai siei merits. «Un omaç dovût» lu à definît il president dal Ent Pieri Fontanini. Pre Zannier nol è dome un grant poete (al fo ancje candidât al Nobel pe leterature), ma un inteletuâl furlanist ferbint: tai ultimps timps al è stât fra i prins firmataris dal apel pal referendum pe costituzion des dôs provinciis autonomis Friûl e Triest (che o fevelìn a pagjine 3) e vie pal incuintri in Provincie al à marcade ancje la sô contrarietât ae riforme des autonomiis locâls che e scancele lis provinciis par creâ lis Uti. (Redazion)


text:
In chê dì che Gjisulf al colà de mont
***
Cemût che e je lade
E jere le domenie di Pasche dal an 568 cuant che Alboin, re dai Langobarts, al decidè denant dai siei vuerîrs di partî de Ongjarie insieme cu lis fameis, lis bestiis e ducj i strafaniçs che a podevin puartâ vie cun lôr: in dut 30.000 oms bogns di combati, cence contâ vecjos, feminis e fruts. Seguint lis stradis di Rome, passant par Emone, ven a stâi Lubiane, vie indevant pe valade dal Vipau prime e daspò dal Lusinç, fin cuant che al rive su la ponte plui alte dal Mataiûr, che di in chê volte e sarès stade clamade “La Mont dal Re”, tal principi dal 569. E di là, dal alt, cjalant la tiere sot dai siei voi, al proclame che chel li al sarès stât il so ream. Al clame dongje di se il nevôt Gjisulf, che al jere il so “marpahis”, ven a stâi scudîr, e i promet il titul di prin siôr dal ducât di Forum Julii, cun sede a Cividât e cul compit di difindi la avanzade Langobarde cuintri Sclâfs e Bizantins. Come che la storie nus insegne, Gjisulf al fo duncje il prin siôr di une stirpe che e varès vuidât la Patrie par plui di dusinte agns, prime di jessi concuistade dai Francs di Carli il Grant. La ete langobarde e fo cetant impuartante pal Friûl, pe sô identitât, pal disvilup di une Glesie Mari aquileiese autonome di Rome, che la Citât eterne e jere peade ae potence e al control dai Bizantins. Cence la presince di Gjisulf e dai Langobarts, la identitât e la memorie dal nestri popul e sarès stade dal dut difarente, sepi Idiu ce tant! Nol sarès stât il schisme dai trê cjapitui, la specialitât marciane e petrine e sarès stade platade di chê apostoliche pauline, i Bizantins a varessin controlât il teritori e al puest di un Patriarcje, Aquilee e varès vût, probabilmentri, un Metropolit a Grau, dongje dal rapresentant dal Esarche di Ravene. Insome, dute une altre solfe!
Cemût che e podeve lâ
E jere une buinore sclete e grivie di Zenâr, cuant che il grant re Alboin, rimpinantsi su la piche di une mont, al clamà dongje di se i siei oms plui fidâts par funzionâ il rituâl antigon di investidure, imparât dai sclâfs te plane de Panonie, là che di monts no ‘nd jere nancje par insium: la mont tant che un tron di piere, par pandi al Mont la concuiste di un teritori. Al cjalà sot, il grant re, la planure fertile e biele che inte zornade invernâl si sparniçave lontan fin te marine, stralusint sclesis di lûs. E fuart al clamà il non di Wotan, par vê la gracie de potence, chel di Freie, par che i cjamps a podessin simpri florî di arbui e di rosis, e Thor, che al tignìs lontane la tormente e la tampieste. Tal grant cidinôr, ducj i vuerîrs a berlarin invocazions che a rondolarin vie pai crets come che e fos stade la vosate di un ton. Dut al someave rispuindi ben al rituâl. Al mancjave dome Gjisulf, il nevôt fidât e scudîr fedêl, l’om destinât a cjapà su di se il control de citât di “Forum Iulii”, trasformant un teritori sogjet ai bizantins intune tiere di Farie e di Arimanie, controlade dai Langobarts. Gjisulf, obedient ae clamade dal barbe, al jere bielzà dongje di lui, ae sô diestre, cu la spade in man, i cjavei sparniçâts de buere, ingrisignît di frêt ma plen di spiete: tra un moment, al sarès stât nomenât prin Siôr Langobart di chê bielissime plane che e cucave di sot dai peçs e dai rôi. Ma si sa che Loki, il diu dal malan, se al pues al met i cuars par che lis robis a vadin mâl… E cussì, cuant che Alboin al à slargjâts i braçs berlant “Cjale dabàs, Gjisulf, fi di Grasulf gno fradi: dute chê Tiere che si slargje di chi ae marine e sarà sot il control de tô spade”, cence volê al à tucât la spadule di Gjisulf, che al è colât jù pai crets di chê mont – che di in chê volte e ven ricuardade tant che “La Piche Gjisulfe” -, sfracaiantsi tal bas e consegnant la sô anime aes Valkiriis che le puartassin fin sul Walhalla. Si sa che i Langobarts a jerin une vore superstiziôs. La disgracie e fo interpretade dai siamans tant che un avertiment di Wotan a cambiâ i plans e a cirî une gnove strade. E cussì Alboin, i siei 30.000 oms armâts, lis feminis, i vecjos, i fruts, i strafaniçs e i nemâi a cjaparin la volte dal Lusinç viers Nord, in direzion de Drau e de Save, probabilmentri par cjatâsi ancjemò une volte su la Danau e tornâ in Panonie, ingomeâts di tante sfortune, sperant che i Avars, che a jerin restâts là vie, no reclamassin. Vignût a cognossince dal fat, l’Esarcje di Ravene, par evitâ dut câs un ripensament dai Langobarts, al invià te citât di Aquilee un Basileus so rapresentant, un ciert Andronicus, cuntune flote di vuere potentone a presidiâ il puart di Grau. Par vie di chest Basileus, la Tiere che dal Lusinç e rive fin ae Livence e ven clamade ancjemò in dì di vuê Basilicade. Chestis informazions a forin scritis di un diacun che al fo fat studiâ te cort bizantine, un ciert Pauli, autôr di une “Historia Basilicanorum”, componude par ordin dal imperadôr bizantin Porifrogjenit, chel stes che par pandi une interpretazion centralistiche de storie dai Basilicants al à dât l’ordin di brusâ la uniche copie, scrite in onciâl, di un Vanzeli che al sarès stât componût adiriture di Sant Marc Evangjelist, e che al varès dimostrât la specialitât di une Glesie Basilicane, peade al so teritori e a la sô int. Ma chestis a son dome bufulis fatis zirâ di cualchi storic mâl intenzionât. Ancje in dì di vuê, in cheste Regjon si fevele une lenghe neogreghe, che miscliçade cu la tabaiade antighe di chel popul che al viveve vie par chei trois, e fasè nassi il Grecan, tutelât vuê di une leç regjonâl, ancje se al pâr che si fasi di dut par fâlu dismenteâ, nancje che e sedi la vendete di Gjisulf. Che ancje il poete talian Dante, scjampant de sô citât e esiliât fintremai ca sù, ospit dal Metropolite di Grau tal 1313, sintint a fevelâ la int di chestis bandis, al à scrit tal so famôs tratât su lis lenghis: “aquilegenses et istrianos qui crudeliter accentuando eructant “tι kάveις ekeί?”
✒ Angelo Floramo